Z A P I S N I K
                               48. sjednice Vijeća Gradske četvrti Donji grad
održane 31. kolovoza 2020. u zgradi MO „Andrija Medulić“, Medulićeva 30,
 s početkom u 17,00 sati

Nazočni članovi Vijeća Gradske četvrti Donji grad: Gordana Barberić, Nadežda Čačinović, Dean Čizmar, Darko Domitrović, Robert Faber, Alen Lochert, Vilim Matula, Marijan Oljica, Petar Paradžik, Vesna Roje, Tomislav Stipanović, Željko Stura, Tomislav Štriga  i Josip Troha.

Nenazočni članovi Vijeća Gradske četvrti Donji grad: Branko Stojković

Drugi nazočni: Mirella Šušak Cvetković – voditeljica Odsjeka za rad Gradske četvrti Donji grad i  Ana Katić - djelatnica Gradskog ureda za mjesnu samoupravu.

Predsjednik Vijeća Gradske četvrti Donji grad pozdravlja članove Vijeća i konstatira da je na sjednici prisutno 14 od ukupno 15 članova Vijeća, čime su stečeni uvjeti za raspravu i pravovaljano odlučivanje.

Gosp. Paradžik daje Zapisnik 47. sjednice na usvajanje. Vijeće s 11 glasova za  prihvaća Zapisnik s 47. sjednice.

Predsjednik Vijeća otvara raspravu o dostavljenom Dnevnom redu 48. sjednice. Gospođa Roje traži da se u dnevni red uvrsti točka Realizacija Plana komunalnih aktivnosti Vijeća Gradske četvrti Donji grad za 2020., s čime se Vijeće jednoglasno složilo. 


Vijeće jednoglasno  prihvaća sljedeći



DNEVNI RED:


1. Realizacija Plana komunalnih aktivnosti Vijeća Gradske četvrti Donji grad za 2020.,
2. Izmjena financijskog plana za 2020., donošenje, traži se
3. Prijedlog zaključka o podizanju Spomenika Branku Lustigu, počasnom građaninu Grada Zagreba, donošenje zaključka
4. Ostala pitanja i prijedlozi
 
Ad.1. Realizacija Plana komunalnih aktivnosti Vijeća Gradske četvrti Donji grad za 2020.

Predsjednik je izvijestio članove Vijeća da su radovi u tijeku, da informacija još nemamo i kad ih dobijemo obavijestiti ćemo Vijeće. Predsjednik je otvorio raspravu u kojoj je sudjelovao gosp. Čizmar.


Ad.2. Izmjena financijskog plana za 2020., donošenje, traži se

Predsjednik je pojasnio Izmjenu Financijskog plana za 2020. za gradske četvrti i mjesne odbore  jer je Gradska skupština Grada Zagreba  donijela odluku o izmjenama i dopunama Proračuna Grada Zagreba. Naveo je da se sredstva smanjuju za Gradsku četvrt Donji grad cca. 1.100,000,00 kuna i otvorio raspravu. Kako se nitko nije javio za riječ dao je na glasanje Zaključak o izmjeni financijskog plana Gradske četvrti Donji grad za 2020. 
Vijeće s 14 suzdržanih  glasova nije donijelo Zaključak o izmjeni financijskog plana Gradske četvrti Donji grad za 2020. 




Ad.3. Prijedlog zaključka o podizanju Spomenika Branku Lustigu, počasnom građaninu Grada Zagreba, donošenje zaključka

Predsjednik je pojasnio da se od Vijeća traži mišljenje o Prijedlogu Zaključka o podizanju Spomenika Branku Lustigu, počasnom građaninu Grada Zagreba. Gosp. Paradžik otvara raspravu u kojoj sudjeluju: gosp. Štriga, gosp. Stipanović, gđa Čačinovič, gđa Roje, gosp. Faber, gosp. Paradžik i gosp. Stura.

Nakon rasprave Vijeće s 14 suzdržanih glasova donosi sljedeći


Z A K L J U Č A K
o Prijedlogu Zaključka o podizanju Spomenika Branku Lustigu


1. Vijeće Gradske četvrti Donji grad daje negativno mišljenje na Prijedlog Zaključka o podizanju Spomenika Branku Lustigu.

2. Vijeće predlaže da se umjesto podizanja Spomenika Branku Lustigu imenuje ulica ili trg na Gradskoj četvrti Donji grad ili  u nekoj drugoj gradskoj četvrti ili da se postavi spomen ploča na kući u kojoj je živio u Gajevoj ulici.

3.   Ovaj se zaključak dostavlja Gradskom uredu za prostorno uređenje, izgradnju 
      Grada,  graditeljstvo, komunalne poslove i promet, Sektoru za pravne i financijske    
       poslove.


                           
Ad.4. Ostala pitanja i prijedlozi

Mjesni odbor „Kralj Petar Svačić“ poslao je zahtjev Gradsko stambenom komunalnom gospodarstvu kojim se traži dostava kontakta predstavnika suvlasnika stanara Vijeću Mjesnog odbora, stigao je negativan odgovor zbog zaštite podataka.
Vijeće je podržalo stav da se ponovi dopis od strane Gradske četvrti Donji grad.

[bookmark: _GoBack]Gosp. Štriga je postavio pitanje da je prošlo već pet mjeseci od potresa i zanima ga što je učinjeno. Gosp. Matula je naveo da se bez zakona  ne može ništa i da je stavljen u Sabor na prvo čitanje.
Gosp. Stura je rekao da se preko noći ovo pitanje neće moći riješiti te da mu se dopada izraz „blokovsko uređivanje“.

Gosp. Lochert predlaže da se sredstva namijenjena za Dan Gradske četvrti Donji grad preusmjere za nešto drugo, na što mu je odgovoreno da to više nije moguće.


Sjednica završila u 17,40 sati.

Zapisničarka:

Ana Katić
   

KLASA: 026-02/20-01/192
URBROJ: 251-06-11-1-20-2
Zagreb, 31. kolovoza  2020.


                                    PREDSJEDNIK VIJEĆA
                     	  GRADSKE ČETVRTI DONJI GRAD

                                                                                                mr. sc. Petar Paradžik, prof.

